procesaur/Wiki.mk huggingface dataset:
Славеничка (филм)

Славеничка (англиски: ''Birthday Girl'') е американско-британски филм од 2001 година, во режија на Џез Батерворт. Главните улоги ги толкуваат: Никол Кидман и Бен Чаплин.
1 Содржина
Менаџер на една банка во мал британски град има потреба од девојка и затоа преку стројник на интернет, под името „Од Русија со љубов“, си нарачува невеста. Додека тој е презадоволен од убавината на свршеничката, таа ја покажува нејзината таинствена и опасна страна, која тој не ја очекувал. Работите дополнително се замруваат кога од Русија доаѓаат двајца нејзии роднини.
Стокер (филм)

Стокер (англиски: ''Stoker'') е британско-американски филм од 2013 година, во режија на Чен-Вук Парк. Главните улоги ги толкуваат: Мија Васиковска, Метју Гуд, Никол Кидман, Џеки Вивер и Дермот Малруни.
1 Содржина
По смртта на таткото на Индија Стокер (ја игра Васиковска), со неа и со мајка ѝ (ја глуи Кидман) доаѓа да живее стрикото Чарли (го игра Гуд), одамна изгубениот брат на татко ѝ, за кого Индија не знаела дека постои. Индија се сомнева дека таинствениот стрико има некои скриени мотиви, но набрзо станува опседната со него.
Освојување на Тбилиси и Ѓукче

Освојувањето на Тбилиси и Ѓукче се случило во текот на 1616 година во времето на Отоманско-персиската војна (1603–1618)
1 Текот на војната
Освојувањето на Тбилиси и Ѓукче се случило во 1616 година кога бил освоен градот Тбилиси од страна на персискиот шах Абас I против грузиските војници. По освојувањето на Тбилиси, Абас I се соочил со османлиската војска. Битка се одржа во близина на езерото Ѓукче и резултирала со победа на Сефевидите.
Претходно во 1613 година персискиот шах го информирал Теимураз дека поради убиството на управителот на Карабах неговата земја Кахети ќе биде нападната. Тој побегнал во Грузија под закрила на Ахмед I со кое бил ставен крај на Договорот на Насух Паша. Во 1616 шахот Абас I ги испратил неговите трупи во Грузија но неговите војници биле поразени од силите на Тбилиси односно од граѓаните на градот. Абас наредил масакар кој резултирал со погубување на 6.000 граѓани а околу 100.000 Грузијци биле депортирани во Персија. Кога дознал за овој настан султанот Ахмед I наредил да биде испратена војска во Грузија, а на чело на армијата го назначил Мехмед Паша.
Во 1616 г. Османлиите пристигнале пред Алеп, а голем број на војници им се придружиле од Анадолија и делови од Ирак. Но кај езерото Ѓукче Османлиите доживеале голем пораз. Крајот на војната бил ставен со потпишување на договор во Серав на 26 септември 1618 г. Самиот Абас се согласил на потпишување на нов договор но наместо 59.000 килограми свила, тој требало да испорача 30.000 килограми свила на османлискиот султан а териториите стекнати со договорот на Насух Паша останале непроменети.
Ох во Охајо (филм)

Ох во Охајо (англиски: ''The Oh in Ohio'') е американски филм во режија на Бил Кент. Главните улоги ги толкуваат: Паркер Поси и Дени де Вито.
1 Содржина
Присила Чејс има среден живот - успешна кариера и совршен маж. Единствено, таа е слаба во сексот. Меѓутоа, нејзиниот свет наеднаш се урива кога нејзиниот сопруг ја напушта поради една од своите ученички. Затоа, таа тргнува во мисија да стане толку добра во сексот, колку што е добра и во другите области.
Вилоу (филм)

Вилоу (англиски: ''Willow'') — американски филм во режија на Рон Хауард. Главните улоги ги толкуваат: Ворик Дејвис, Џоан Вејли и Вал Килмер.
1 Содржина
Во заробеништво на моќната кралица-волшебничка Бавморд се раѓа девојчето Елора, за која пророштвото кажува дека ќе го преземе престолот на кралицата. Затоа, Бавморд наредува да го убијат девојчето, но слугинката успева да ја спаси Елора, пуштајќи ја да плови по реката.
Фил Спектор (филм)

Фил Спектор (англиски: ''Phil Spector'') е американски филм во режија на Дејвид Мамет. Главните улоги ги толкуваат: Ал Пачино, Џефри Тамбор и Хелен Мирен.
1 Содржина
Познатиот музички продуцент Фил Спектор (го игра Пачино) е обвинет за убиството на глумицата Лана Кларксон. Адвокатката Линда Кени Баден (ја игра Мирен) гледа дека сите докази укажуваат дека нејзиниот клиент е убиецот. Додека ја подготвува одбраната, кај Линда се јавува привлечност во однос на ексцентричниот Спектор, но сфаќа дека само доказите нема да бидат пресудни за крајниот исход на судскиот процес.
Две недели (филм)

Две недели (англиски: ''Two Weeks'') е американски филм од 2006 година, во режија на Стју Стокман. Главните улоги ги толкуваат: Сали Филд и Бен Чаплин.
1 Содржина
Старицата Анита ги повикува своите четири деца да ја посетат на претсмртната постела. Ќерката Емили се опремува со книги за брза помош за полесно да се снајде во состојбата; братот Кит доаѓа во типичен зен стил; Бери, менаџерот за односи со јавноста, повеќе се интересира за неговата интернет пошта отколку за мајка му; а најмалиос син, Метју отстрана гледа како неговата жена размислува кој накит ќе го наследи по смртта на старицата.
Хајнрих Ман

Лујц (Лудвиг) Хајнрих Ман (|Luiz (Ludwig) Heinrich Mann; во — во , Калифорнија) — германски писател и романописец, кој пишувал дела со социјална тематика. Хајнрих е постариот брат на Томас Ман, во чија сенка останал. Неговите бројни критики за растот на фашизмот го приморале да побегне од Германија поради сопствена заштита откако нацистите дошле на власт во 1933 година.
1 Живот и дело
Хајнрих бил најстаро дете на Томас Јохан Хајнрих Ман и Жулија да Силва Брунс, постар брат на писателот Томас Ман. Неговиот татко доаѓал од буржоаско семејство на трговци на жито и бил сенатор во ханзеатскиот град Либек. По смртта на неговиот татко, неговата мајка го преселила семејството во Минхен, каде Хајнрих ја започнал неговата кариера како слободен писател.
Есејот на Ман на Зола и романот ''Поданикот'' („Der Untertan“) му донеле почит во текот на Вајмарската Република, бидејќи изнел сатира на германското општество и објаснил како политичкиот систем довел до Првата светска војна. На крајот, неговата книга ''Професор Ѓубре'' („Professor Unrat“) била слободно претворена во легендарниот филм ''Синиот ангел'' (''The Blue Angel''). Карл Цукмајер го напишал сценариото, а Јозеф фон Штернберг бил режисер. Хајнрих сакал неговата девојка, глумицата Труде Хестерберг, да ја игра главната улога, но наместо тоа таа ѝ била доделена на Марлен Дитрих.
Заедно со Алберт Ајнштајн и други познати, Ман бил потписник на писмото на „Ургентниот повик за обединување“ по повод убиството на хрватскиот научник Милан Шуфлај на 18 февруари 1931 година.
Ман станал ''персона нон грата'' во Нацистичка Германија и заминал пред пожарот на Рајхстагот во 1933 година. Заминал во Франција, каде живеел во Париз и Ница. Во текот на германската окупација, успеал да помине низ соработничката Вишиевска Франција до Марсеј, каде му помогнал Варијан Фрај во 1940 година да избега во Шпанија. На крајот заминал во Португалија, а оттаму во САД.
Нацистите ги запалиле книгите на Хајнрих Ман како „спротивност на германскиот дух“ во текот на неславното палење на книги на 10 мај 1933 година, кое било поттикнато од нацистичкиот министер за пропаганда Јозеф Гебелс.
Во текот на 1930-тите и подоцна во американскиот егзил, популарноста на книжевноста на Ман почнала да се намалува. Сепак, ги напишал „Младоста на кралот Анри Четврти“ (''Die Jugend des Königs Henri Quatre'') и „Завршувањето на кралот Анри Четврти“ (''Die Vollendung des Königs Henri Quatre''). Двата романи го прикажувале животот и важноста на Анри IV и биле одобрени од неговиот брат Томас Ман како дела со „голем раскош и динамична уметност“.
Хајнрих Ман умрел во Санта Моника, Калифорнија, сам и без многу пари, само неколку месеци пред да се пресели во Источен Берлин за да стане претседател на Пруската академија на уметностите. Неговата пепел подоцна била донесена во Источна Германија.
Неговата втора жена Нели Ман (1898–1944) извршила самоубиство во Лос Анџелес.
Да се живее гласно (филм)

Да се живее гласно (англиски: ''Living Out Loud'') е американски филм во режија на Ричард Лагравенезе. Главните улоги ги толкуваат: Дени де Вито и Холи Хантер.
1 Содржина
Џуди Нелсон е неодамна разведена и поради тоа е обземена со фантазии за одмазда кон поранешниот сопруг и неговата невеста. Нејзиниот живот е празен, но неочекувано ги среќава храбрата и дрска џез-пејачка во локалниот клуб и несреќниот лифт-бој во нејзината зграда, на Петтата авенија.
Лудиот Макс 3 (филм)

Лудиот Макс 3 (англиски: ''Mad Max 3'') — филм, во режија на Џорџ Милер и Џорџ Оџилви. Главните улоги ги толкуваат: Мел Гибсон, Брус Спенс и Тина Тарнер. Филмот претставува трето продолжение на серијалот за Лудиот Макс.
1 Содржина
Лудиот Макс скита низ опустошените делови на Австралија, барајќи го својот украден автомобил. За да ги обезбеди најосновните работи, Макс завршува во Бартетаун, еден постапокалиптичен град, во кој се водат борби за превласт. Така, Макс мора да се бори за својот живот при што во една од многубројните борби, тој е тешко ранет.
Емоционална математика (филм)

Емоционална математика е канадски филм во режија на Паоло Барзман. Главните улоги ги толкуваат: Сузан Сарандон, Габриел Брн, Кристофер Пламер и Макс фон Сидов. Филмот е снимен според истоимениот роман на канадскиот писател Мет Коен.
1 Содржина
Филмот е приказна за тројца долгогодишни пријатели кои се запознале во концентрационен логор за време на Втората светска војна. По 35 години, тие се среќаваат во едно идилично село. Една летна ноќ, нивното заедничко минато се пресликува во сегашноста и прераснува во нежна љубовна приказна, која може да има фатални последици.
Собата 1408 (филм)

Собата 1408 — американски филм во режија на Микаел Хафстром. Главните улоги ги толкуваат: Џон Кјузак, Мери Меккормак и Семјуел Л. Џексон.
1 Содржина
Мајк Енслин е писател на романи за паранормални појави. Сакајќи да добие вдахновение за пишување, една вечер, тој отседнува во злогласната соба 1408, во хотелот „Делфин”, кој се наоѓа на патот од Лос Анџелес за Њујорк. Откако ќе се смести, тој открива дека ниту еден гостин што влегол во таа соба, не излегол од неа жив.
Тринаесетмината на Оушн (филм)

Тринаесетмината на Оушн (англиски: ''Ocean’s Thrirteen'') е американски филм од 2007 година, во режија на Стивен Содерберг. Главните улоги ги толкуваат: Џорџ Клуни, Бред Пит, Мет Дејмон, Ал Пачино и Елен Биркин.
1 Содржина
Дени Оушн (го игра Клуни) и неговата екипа го планираат својот најопасен проект - грабеж на едно познато казино во Лас Вегас, и тоа на денот на отворањето на казиното. Причината за акцијата е тоа што бескрупулозниот сопственик на казиното Вили Банк (го игра Пачино) го измамил менторот и пријателот на Дени, Рубен Тишкоф, кој завршил на болница со сериозни повреди. И покрај тоа што казиното е опремено со најсовремени безбедносни системи, Вили Банк нема никакви изгледи за заштита, имајќи ја предвид беспрекорната акција на групата.
Ноќен воз за Лисабон

Ноќен воз за Лисабон (англиски: ''Night Train to Lisbon'') е филм 2013 во режија на Били Аугуст. Главните улоги ги толкуваат: Џереми Ајронс, Мелани Лорент, Џек Хјустон, Аугуст Диел, Бруно Ганц, Шарлот Ремплинг и Мартина Гедек.
1 Содржина
По една средба со таинствена Португалка, швајцарскиот професор ја напушта кариерата и оди во Лисабон, во потрага по еден доктор и поет, кој целиот живот го посветил на борбата против диктаторот Салазар. За време на својата потрага, професорот станува сведок на мрачната историја на Португалија за време на диктатурата и, истовремено, открива еден трагичен љубовен триаголник.
Отоманско-полска војна (1620–1621)

Османлиско-полската војна се водела во периодот од 1620 до 1621 година за контрола над Молдавија. Конфликтот завршил со полско повлекување од Молдавија.
1 Заднина
Кон крајот на 16 век, односите меѓу Османлиското Царство и Полско-литванската Државна Заедница се влошиле. Козаците отворено навлегувале на османлиските територии што дополнително ги влошиле односите бидејќи тие акции биле независни, Козаците делувале од териториите на комонвелтот. Во исто време, Татарите кои живееле под османлиска власт го нападнале комонвелтот.
Во тоа време започнале преговори меѓу двете земји за спречување на нападите од Козаците и Татарите, но овие договори во практика никогаш не биле испочитувани.
2 Војна
Кон крајот на 16 век и почетокот на 17 век, т.н. магнати од Полско-литванската Државна Заедница интервенирале во Молдавија за зголемување на своите сфери на влијание. Од друга страна Османлиите биле засегнати од постојаните напади на Козаците. Во Европа пак, беснеела Триесетгодишната војна. Полско-литванската Државна Заедница учествувал во војната каде кралот Сигмунт III испратил своја армија на Хабсбуршката монархија во Битката кај Шумене во 1619 година против трансилванскиот кнез Ѓорги I Ракоци, а принцот Габриел Бетлен побарал помош од Осман II. Гаспар Грацијани кој бил владетел на Молдавија ја повикал Полска на помош. Во 1620 година Осман II издвојувал победа во Битката кај Цецора, додека следната 1621 година Османлиите биле поразени во Битката кај Хотин.
Војната завршила со потпишување на договорот од Хотин.
Битка кај Цецора (1620)

Битката кај Цецора е битка меѓу војските на Полско-литванската Државна Заедница и Отоманското Царство која се одвила во периодот од 17 септември до 7 октомври 1620 година кај реката Прут, Молдавија.
1 Заднина
Поради неуспехот на полската дипломатска мисија во Истанбул и незадоволство и на двете страни од Бушаскиот мир (во границите на Полска продолжиле да навлегуваат Козаци и Татари), односите меѓу двете империи се заладиле во почетокот на 1620 година и двете страни започнале да се подготвуваат за војна. Турците војната ја планирале за 1621 година, додека унијата решила своите сили да ги испрати на туѓа територија, а како таква ја избрала Молдавија во 1620 година.
Полската армија била составена од магнатските семејства и броела околу 10.000 војници. Во септември полската армија навлегла во Молдавија, а молдавскиот владетел Гаспар Грацијани како вазал на Османлиското Царство, решил да се приклучи на страната на полската армија. Тој убил голем број на јаничари и ги заробил гласниците на османлискиот султан Осман II. Но голем дел од молдавските аристократи се разделиле на повеќе групи со цел секој да си го брани својот имот од недисциплинираните магнарски војници, а други пак решиле да го почекаат крајот од војната и да се приклучат кон земјата победничка. Така само околу 1000 молдавски востаници се приклучиле кон силите на Полска кои биле околу тврдината Цецора.
2 Битка
На 10 септември кај Цецора во денешна Романија, силите на Полско-литванската Државна Заедница ја пресретнале татарско-османлиската армија со влашко засилување која броела околу 20.000 војници на чело со Искендер Паша. За време на првиот ден од битката многу молдавски востаници преминале на другата страна и брзо ги нападнале на Полјаците. На 19 септември станало јасно дека полските сили ќе доживеат пораз, на веќе на 29 септември тие доживеале уште еден пораз по кое започнало повлекување на силите. Повлекувањто го искористиле Османлиите кои започнале со напад. Голем дел од полските војници биле убиени или заробени. Главните полски водачи, како Хетман Жолкевски бил убиен заедно со молдавскиот кнез Гаспар Грацијани а Конецполски и Богдан Хмелницки биле зарбени. Главата на Жолкевски била однесена во султановиот двор. Војводата Корецки бил погубен во Истанбул. Како нов владетел на Молдавија бил назначен Александар Илијаш.
Договор од Хотин

Договорот од Хотин бил склучен по крајот на Битката кај Хотин помеѓу Полско-литванската Државна Заедница и Отоманското Царство во 1621 година. Со договорот бил ставен и крајот на Отоманско-полската војна (1620–1621).
Полско-литванската Државна Заедница била обврзана да не се меша во внатрешните работи на Молдавија а границите останале исти. Од друга страна било решено Козаците и Татарите да не влегуваат во двете земји и да вршат напади врз населението. По крајот на битката Осман II ги обвинил јаничарите за поразот и сакал да ги трансформира, но бил убиен.
Договор од Зухаб

Договорот од Зухаб — мировен договор потпишан на 17 мај 1639 година преку кој завршила втората Отоманско-персиската војна .
Според договорот Ереван, Источна Грузија, Дагестан и Азербејџан останале под Персија додека Западна Грузија и поголемиот дел од Западна Ерменија биле вклучени во територијата на Османлиското Царство. Освен тоа, Османлиите го задржиле Багдад и цела Месопотамија.
Отоманско-полска војна (1633–1634)

Полско-османлиската војна претставува војна меѓу Полско-литванскиот комонвелтот и Отоманското Царство и нејзините вазали во периодот од 1633 до 1634 година.
1 Заднина
Мехмед Абази бил управитл на османлиската провинција Силистра, денешна Бугарија. Во 1632 година, по смртта на полскиот крал Сигисмунд III, Русија започнала војна позната како Смоленска војна. Абаз ги мобилизирал своите сили во Молдавија и започнал со напади. Како амбициозн човк се смета дека делувал без знаење на султанот чија империја била длабоко инволвирана во војната со Персија (1623-1639). Султанот Мурат IV тврдел дека не го познава Абаз, но можеби тој имал таен договор со него.
2 1633
На 29 јуни 1633 година група на Татари спровеле напад во областа Каменец Подолски во денешна Украина, тогаш на територијата на комонвелтот. По извршените грабежи тие се повлекле на молдавска територија која била вазална земја на Османлиите. Кога за ова разбрал командантот Хетман Станислав Конецполски веднаш ја мобилизирал својата војска и навлгол на молдавска територија каде на 4 јули во близина на реката Прут успеал да убие десетици илјади Татари а уште току да зароби. По ова тој се вратил на левиот брег од реката Днестер кај Каменец Подолски и започнал дополнителна мобилизација каде дошле 3.000 редовни војници и околу 8.000 Козаци. Управителот на Силистра Абаз Мехмед Паша со сила од околу 10.000 војници заминал кон Хотин и на 22 октомври започнал со напади, но истите биле одбиени од полска страна со многу загуби.
3 1634
Во следната година веќе била официјализирана војната со комонвелтот. Но султанот имал проблем бидејќи кримскиот хан решил да ја нападне Руската Империја. Во тоа време московските војници се бореле против полските. Голем дел од татарите се нуделе на комонвелтот да извршат напад кон Москва во замена на подароци. Така во 1632 година околу 20.000 татарски војници ја нападнале Москва, а нападите продолжиле до 1637 година. Во меѓусебните напади, комонвелтот победил во Смоленската војна во 1634 година а по потпишувањето на мир со Москва, полскиот крал Владислав IV заминал на југ кон денешна Украина. Во септември 1634 година околу 30.000 полски сили биле концентрирани во близина на Каменец. Целата ситуација била променета кога султанот го испратил својот пратеник на преговори во Варшава обвинувајќи го Абаз Мехмед Паша, кој се обидел да се сокрие но подоцна бил фатен и однесен во Истанбул.
4 Крај на конфликтот
Така бил потпишан договор според кој требало да бидат сопрени ордите да ги напаѓаат полските територии, но договорот не бил почитуван. Набргу по ова, Абаз бил ослободен а султан Мурат IV започнал војна со Персија каде ги освоил Азербејџан, го окупирал Тебриз и го зазел Багдад во 1638 година.
Валвејк

Валвејк (|Waalwijk) — град и општина во јужниот дел на Холандија, во покраината Северен Брабант. Градот се наоѓа близу автопатите А59 и Н261. Селата Капели, Врејхуве-Капеле, Спранг (поранешната општина Спранг-Капеле) и Васпик заедно со градот Валвејк ја создаваат општината Валвејк. Градот има старо градско јадро, кое неодамна било обновено.
1 Населени места
* Капеле
* Вријхуве-Капеле
* Спранг
* Валвејк
* Васпик
2 Град Валвејк
Валвејк е град во покраината Северен Брабант, кој се наоѓа помеѓу Тилбург и Хертогенбос. Валвејк бил познат по неговите чевлари.
Добил градски права во 1303 година. Професионалната фудбалска екипа РКЦ Валвејк игра во градот.
Валвејк е исто така познат по настанот „80 van de langstraat“, кој се одржува секој септември, на кој илјадници луѓе пешачат 80 километри низ сите градови во областа Лангстрат.
3 Галерија
4 Познати луѓе
* Рене Миох — новинар
* Мартинус Велтман — добитник на Нобелова награда за физика во 1999 г.
* Франк ван Моселвелд — холандски фудбалер
* Олкај Гулсен — холандски моден творец
* Арјен ван Везенбек — тапанар
5 Меѓународни односи
5.1 Збратимени градови
Валвејк е збратимен со следниве градови:
* Уна, Германија
* Хојнице, Полска
Хафиз Ахмед-паша

Хафиз Ахмед-паша ( во - во ) — османлиски државник и Голем везир во периодот од 28 јануари 1625 до 1 декември 1626 година и по вторпат во периодот од 25 октомври 1631 до 10 февруари 1632 година..
Роден како син на музеин на возраст од 15 година бил вработен во султанската палата, а во 1609 година бил управител на неколку анадолски провинции како Дамаск, Ван, Ерзурум, Багдад.
Починал во времето на јаничарскиот бунт на 10 февруари 1632 година, кога јаничарите се обиделе да го соборат султанот Мурат IV.
Гази Хусрев-паша

Гази Хусрев-паша (починал во во ) — османлиски државник и Голем везир во периодот од 6 април 1628 до 25 октомври 1631 година.
Тој имал босанско потекло и како мал бил одведен во Одрин каде и се образувал. Во 1625 година станал везир. Во времето на второто востание на Абаз, Дамат Халил-паша кој бил голем везир се обидел да го заземе Ерзурум но по 70 дена следувало повлекување на неговите сили и негово разрешување од функцијата. Така Гази Хусрев-паша станал Голем везир. Во септември 1628 година новиот везир започнал со опсада на Ерзурум, кој имал донесено и топови за разбивање на ѕидините. На 18 септември 1628 година Абаз одлучил да се предаде но под услов да не биде убиен. Ова негово барање било исполнето и востанието завршило неуспешно.
Гази Хусрев-паша со заземањето на Ерзурум стекнал голема слава станувајќи де факто владетел на царството бидејќи според историчарот Јозеф фон Хамер, неговите наредби биле подобри од наредбите на петнаесетгодишниот султан Мурат. Во следните месеци, Хусрев успеал да го намали бројот на везирите а биле разрешени и голем дел од неговите политички противици.
На 4 мај 1630 година на чело со Гази Хусрев-паша се одвива Битката кај Махидашт во која Османлиите победиле. По ова започнала нова опсада на Багдад. Поради неуспешната опсада главниот везир Хусрев-паша бил разрешен од функцијата во 1631 година.. Веста за неговото разрешување предизвикала општи немири во царството. Неговиот наследник Хафиз Ахмед-паша бил убиен од страна на бунтовниците во палатата, а султанот Мурат го обвинил Хусрев-паша за немирите и испратил дел од своите сили во Токат, каде се наоѓал Хусрев-паша. По мали судири Хусрев-паша бил заробен и погубен во март 1632 година.
Втора фудбалска лига на Македонија 2007/2008

Втората фудбалска лига на Македонија 2007/2008 - 16. издание на Втората фудбалска лига на Македонија. Сезоната започнала на 4 август 2007, а завршила на 1 јуни 2008. Во оваа сезона првак бил Хоризонт Турново.
1 Екипи
Екипа, Град / Село, Стадион, Капацитет
Алумина, Скопје, Стадион Илинден, 5.000
Беласица, Струмица, Стадион Младост, 6.370
Брегалница, Штип, Градски стадион Штип, 4.000
Вардар Декамел, Неготино, Градски стадион Неготино, 500
Влазрими, Кичево, Градски стадион Кичево, 5.000
Дрита, Боговиње, Стадион Боговиње, 500
Илинден, Велмеј, Стадион Велмеј
Караорман, Струга, Стадион Градска Плажа, 500
Локомотива, Скопје, Стадион Комуналец, 1.000
Маџари Солидарност, Скопје, Стадион Борис Трајковски, 3.000
Металург, Скопје, Стадион Железарница, 3.000
Миравци, Миравци, Стадион Миравци, 1.000
Нов Милениум, Сушица, Стадион Сушица, 1.500
Охрид 2004, Охрид, СРЦ Билјанини Извори, 3.000
Скопје, Скопје, Стадион Железарница, 3.000
Слога Југомагнат, Скопје, Стадион Чаир, 6.000
Тетекс, Тетово, Градски стадион Тетово, 15.000
Хоризонт Турново, Турново, Стадион Кукуш, 1.500
2 Табела
3 Бараж за унапредување
----
4 Бараж за опстанок
--------
5 Поврзано
* Фудбалски куп на Македонија 2007/2008
* Прва фудбалска лига на Македонија 2007/2008
* Трета фудбалска лига на Македонија 2007/2008
Бајрам-паша

Бајрам-паша (починал во во ) — османлиски државник и Голем везир во периодот од 1637 до 1638 година.
Потекнувал од градот Ладик, блуски Амасија и бил член на јаничарскиот корпус. Иако јаничарите главно се регрутирале во почетокот од христијанските територии, во времето на Мурат III започнало со регрутирање и на муслимански деца. Во 1625 година станал управител на Египет, а во 1635 станал кајмакам (градоначалник) на Цариград. Во 1637 година станал Голем везир и учествувал во заземањето на Багдад. Починал од природна смрт.
Според османлиската традиција, ќерките и сестрите на султанот се мажеле за везирите но Бајрам бил исклучок бидејќи бил во брак со Ханзаде, сестрата на Осман II а Мурат IV не му наредил нов брак. Инаку Бајрам-паша бил познат по изградба на јавни установи. Тој ги зацврстил ѕидините на градот а денеска областа Бајрампаша во Фатих е наречена според него. Тој е познат и по тоа што го наредил погубувањето на познатиот поет Нефи поради пишувањето на сатирични песни.
Табанијаси Мехмед-паша

Табанигази Мехмед-паша (починал во во )) — отомански државник и голем везир во периодот од 1632 до 1637 година а претходно бил управител на Египет.
Тој имал албанско потекло. Во времето на првите години од неговиот мандат, тој ја имал поддршката на султанот поради неговите заслуги во времето на иранската кампања и заземањето на Ереван. Но по враќањето на султанот во Истанбул, Мехмед-паша не успеал да го одбрани Ереван по што следувало негово разрешување од функцијата. Во следните години бил управител на Силистра. Во 1637 година станал сомнителен на османлискиот султан и бил обвинет дека планира востание во царството. Најпрвин бил затворен во Еди-куле а потоа бил убиен во 1639 година..
Павел Брут

Павел Александрович Брут (|Павел Александрович Брутт; р. ) — руски професионален велодромски и друмски велосипедист, кој моментално вози за професионалната континентална екипа .
Најголема победа во неговата кариера досега е петтата етапа на Џиро д’Италија 2008. Во август 2014 година, објавиле дека Брут ќе биде нивен член од сезоната 2015.
1 Достигнувања
;2001
: 1. Етапа 11 Вуелта а Венецуела
;2004
: 1. Етапа 2 Сиркуито Монтањес
;2006
: 1. Краен пласман Трка околу Грција
;2007
: 1. ГП Кјасо
: 1. Етапа 9 Тур де Лангкави
;2008
: 1. Етапа 5 Џиро д’Италија
;2009
: 1. Тур де Вандеја
: 2. Краен пласман Тур де Валони
;2011
: 1. Национално друмско првенство
: 1. Класика Сарда
: 8. Краен пласман Тур де Романди
:: 1st Stage 1
;2012
: 1. Волта Лимбург Класик
: 3. Национално друмско првенство
: 4. Трка околу Келн
: 10. Национално хронометарско првенство
;2014
: 5. Национално друмско првенство
;2015
: 2. Национално друмско првенство
: 3. Национално хронометарско првенство
1.1 Распоред на резултатите на големите трки
Голема трка, 2007, 2008, 2009, 2010, 2011, 2012, 2013, 2014, 2015, 2016, 2017
Џиро, 87, СО, 125, —, 128, 95, 103, —, —, 90, 134
Тур, —, —, —, 102, СО, —, 110, —, —, —
Вуелта, —, 105, —, —, —, 106, —, —, 101, —
СО = се откажал; — = не учествувал
Тајар Мехмед-паша

Тајар Мехмед-паша (починал на во ) — османлиски државник и Голем везир во периодот од 27 август 1638 до 24 декември 1638 година.
По смртта на Осман II се приклучил на бунтовничките сили на Абаз Мехмед-паша но во Битката кај Кајсери тој преминал на страната на султанот и како награда бил назначен за упрвител на Дијарбекир. Во Багдатската кампања, тој имал задача да го чува Мосул но кога Бајрам-паша починал, тој бил назначен за Голем везир. Во опсадата на Багдад која траела 40 дена, Тајар Мехмед-паша наредил општ напад и лично учествувал во борбите на 24 декември 1638 година. Иако нападот бил успешен, тој загинал за време на судирот по што Мурат изјаил дека Тајар вреди како сто Багдади.
Кеманкеш Кара Мустафа-паша

Кеманкеш Кара Мустафа-паша (починал на во ) — османлиски државник и Голем везир во периодот од 23 декември 1638 до 31 јануари 1644 година.
По потекло од Албанија, како мал бил земен во јаничарскиот корпус каде во 1634 година станал командант, а по една година станал главен адмирал на морнарицата или капудан-паша. Учествувал во походот кон Багдад и по смртта на Тајар Мехмед-паша бил назначен за Голем везир.
По смртта на султанот Мурат IV, тој бил оставен на функцијата и во времето на Ибрахим I. Бидејќи новиот султан немал сила да управува, Кара Мустафа Паша де факто бил владетел на царството. Користејќи тешки методи, тој ставил крај на бунтовите и го намалил бројот на редовните војници. Тој си создал голем број на непријатели кога успеал да погуби неколку паши во дворот. Најголема опозиција му биле Џинџи Хоџа и везирот Султанзаде Мехмед-паша кои биле под контрола на Ќосем султан. Иако неколкупати сакал да поднесе оставка, тоа не било прифатено од султанот сè до 31 јануари 1644 година кога по неговата оставка тој бил погубен.
Месечеви мени

Месечевите мени — облик на осветлениот дел на Месечината што се набљудува од луѓето, кои се на површината на Земјата. Месечевите мени се менуваат кружно како што Месечината кружи околу Земјата, во согласност со менувањето на релативната положба на Земјата, Месечината и Сонцето. Месечината и Земјата се плимно сврзани, и поради тоа од Земјата секогаш се гледа истата страна на Месечината. Ова согледување е различно поради осветленоста која доаѓа од Сонцето и зависи од положбата на Месечината во својата орбита. Затоа, делот од полутопката кој е видлив за набљудувачите на Земјата може да се менува од 100% (полна месечина) до 0% (млада месечина). Месечевиот самрак е границата помеѓу осветлените и затемнетите области на Месечината. Покрај неколку кратери во близина на месечевите полови како Шумејкер, сите останати делови на Месечината добиваат околу 14,77 дена на сончева светлина проследено со 14,77 денa ноќ (темната страна на Месечината е ознака која се однесува на радио тишината (а не на отсуството на светлина).
Четирите главни месечеви мени се прва четвртина, полна месечина, трета четвртина, и млада месечина (третата четвртина е исто познато како последна четвртина на Месечината). Секоја од четирите мени на Месечината трае околу 7 дена (7,4 дена), но се менува незначително поради месечевата периапсида и перигејот.
Ова се случаите кога, привидната месечева небесна ширина од која се одзема привидната сончева околуземска небесна ширина се добиваат вредностите 0°, 90°, 180° и 270°.
Отоманско-полска војна (1666–1671)

Полско–козачко-татарската војна (1666—1671) претставува воен конфликт меѓу Полско-литванската Државна Заедница и Османлиското Царство во Украина.
Во 1666 година, Петро Дорошенко, кој бил хетман на Деснобреговна Украина, обидувајќи се да ја стави Украина под своја контрола потпишал договор со османлискиот султан Мехммед IV според кој Запорошката козачка република станала вазалство на Османлиите. Во тоа време силите на Полско-литванската Државна Заедница се обидувале да ја заземат контролата над Украина но биле зафатени со војните со Шведска и Турција. Поради ова, Татарите кои редовно навлегувале на нејзина територија вршејќи грабежи, започнале напад во сојуз со Козаците на чело со хетман Дорошенко. Но тие биле сопрени од полските сили на чело со Јан III Собиески каде по Битката кај Подгајце бил потпишан договор. Во март 1699 година Дорошенко побарал помош од османлискиот султан и според договорот Мехмед IV ветил воена помош на Дорошенко.
Но во 1670 година Дорошенко се обидел да завладее со Украина, и следната 1671 година кримскиот хан Адил Герај, кој бил на страната на комонвелтот, по директива на османлискиот двор бил сменет а за нов хан бил избран Селим I Герај. Така конфликтот ескалирал во војна а Османлиите започнале со подготовка за испраќање и на свои сили. Јан Собиески успеал да им нанесе пораз на своите непријатели, а по ова започнало востание во Крим па Татарите немале сили да војуваат на два фронта. Војната завршила со обврска на кримските татари дека нема да навлегуваат на краинска територија.
1 Наводи
*Mała Encyklopedia Wojskowa, 1967, Wydanie I
*Paweł Jasienica "Rzeczpospolita Obojga Narodów – Calamitatis Regnum", ISBN 83-06-01093-0
*Leszek Podhoretz, "Chanat Krymski i jego stosunki z Polską w XV-XVIIIw.", Warszawa 1987, ISBN 83-05-11618-2
*Leszek Podhorodecki, "Wazowie w Polsce", Warszawa 1985, ISBN 83-205-3639-1
Мачешка змија

Мачешка змија — отровна змија од семејството на смоковите (''Colubridae'') што живее во Македонија, по Средоземјето и на подрачјето на Кавказ.
1 Распространетост
Покрај Македонија, оваа змија се среќава во Италија, Грција (Парос, Антипарос, Турлос, Крит, Калимнос, Самос, Милос, Крф), Албанија, крајбрежна Словенија, Хрватска (вкл. некои јадрански острови), Херцеговина, Црна Гора, јужна Бугарија, Турција, Малта, Кипар, Иран, Ирак, Сирија, Израел, јужна Русија (Кавказ, Дагестан), Ерменија, Грузија и Азербејџан.
2 Опис и поведение
Иако е отровна, мачешката змија не е закана за луѓето бидејќи забите ѝ се наоѓаат на задниот дел од горната вилица, со кои не може да касне човек. Ваквите заби сепак се погодни за усмртување на нејзиниот природен плен.
3 Исхрана
Оваа змија се храни претежно со гекони и гуштери.
Пленот се каснува и се пушта да си отиде, чекајќи да делува отровот. Потоа го опипува воздухот и со тоа пронаоѓа каде заминало животното. Кога ќе го најде усмртеното или парализирано животно, го голтнува цело, почнувајќи од главата.
4 Наводи
* SCIBERRAS, A. (2004) The Contribution of Maltese Reptiles to Agriculture. MCAST link issue 9 pg 6.
Договор од Бучач

Договорот од Бучач бил склучен помеѓу Полско-литванската Државна Заедница и Отоманското Царство во 1672 година. Со договорот бил ставен крај од првата фаза на Отоманско-полската војна (1672–1676).
Комонвелтот отстапил дел од десниот дел на Братиславското, Подолското и Киевското војводство, а левиот дел пак според договорот од Андрусово од 1667 година биле под контрола на Москва. Освен тоа морало на Османлиите да им биде исплатено 22.000 дукати.
Но наместо да биде ратификуван договорот, Комонвелтот на чело со поголемиот број на пратеници конечно се обединиле поради територијалните загуби и понижувачкиот договор кој им бил наложен со кое војната продолжила меѓу двете земји до потпишувањето на Договор од Журавно.
Договор од Журавно

Договорот од Бучач бил склучен помеѓу Полско-литванската Државна Заедница и Отоманското Царство во 1676 година. Со договорот бил ставен крај на Отоманско-полската војна (1672–1676).
Во 1676 година завршување на опсадата на Журавно, Полско-литванската Државна Заедница се согласила за потпишување на мировен договор според кој Османлиите ги задржале териториите кои ги освоиле во 1672 година според договорот од Бучач а комонвелтот не бил должен да плаќа данок на империјата а голем дел од полските затвореници биле ослободени.
Полско-литванската Државна Заедница своите изгубени територии ги вратила по потпишувањето на договорот од Карловци во 1699 година.
Макијато

Кафе макијато (|caffè macchiato), понекогаш нарекувано и еспресо макијато — пијалак од еспресо со малку млеко, односно денес со малку млечна пена. На италијански ''macchiato'' значи „''испрскано''“, „''со дамки од''“, така што буквалниот превод на макијатото би бил „''испрскано кафе''“ или кафе со дамки од млеко.
1 Историја
Традиционално, макијатото се прави со една доза еспресо и мала количина млеко (дамката). Сепак, подоцна оваа „дамка“ почнува да се прави од млечна пена којашто се става на врвот за да се види дека пијалакот има млеко. Всушност, макијатото на португалски се вика ''café pingado'', што значи „кафе со капка“, реферирајќи на капката млеко.
Причината поради којашто овој пијалак си добил свое име е тоа што баристите сакале да им покажат на келнерите дека има разлика меѓу еспресо и еспресо со многу малку млеко во него.
ФК Неа Саламина Фамагуста

ФК Неа Саламина Фамагуста (|Νέα Σαλαμίνα Αμμοχώστου) — професионален фудбалски клуб со седиште во Амохостос (Фамагуста), Кипар.
Најзначајните постигнувања на Неа Саламина биле победите во кипарскиот куп и суперкупот во 1990 година.. Најдобриот пласман во Првата фудбалска лига на Кипар било трето место. Во текот на првите пет години (1948-1953) тимот учествувал во аматерското првенство на Кипар. Од 1953 година клубот редовно се натпреварува во првенствата и куповите во Кипар. Клубот играл во повеќе од 50 сезони на кипарската прва лига, т.е. се наоѓа на седмото место на сите времиња.
Договор во Бахчисарај

Договорот од Бахчисарај бил склучен помеѓу Царство Русија и Отоманското Царство во 1681 година. Со договорот бил ставен крај на Руско-турската војна (1676-1681).
Според договорот, двете страни се согласиле на 20-годишно примирје, а реката Днепар била прифатена како гранична линија меѓу двете земји. По потпишувањето на договорот, Ногалските орди го задржиле правото да живеат како номади во јужниот дел на Украина, а Козаците го задржале правото на риболов на реките Днепар и нејзините притоки. Султанот го признал суверенитетот на Царство Русија додека јужниот дел од Украина останал под османлиска управа. Но и покрај овој договор, Русија се приклучила кон европската коалиција која била создадена против Османлиското Царство во 1686 година.
Бобинка

Бобинка е плод чиишто сите три слоја на перикарпот се сочни. Бобинки се плодовите на виновата лоза, рибизлата, доматот.
1 Изменети бобинки
Посебна форма на бобинка, хесперидиум, имаат плодовите на лимонот, портокалот, грејпфрутот и други растенија од фамилијата Rutaceae. Тиквата, дињата, лубеницата и други растенија од фамилијата Cucurbitaceae имаат плодови, тврди бобинки или пепо.
Отоманско-полска војна (1683–1699)

Полско-османлиската војна (1683-1699) претставува дел од Големата турска војна. Конфликтот започнал по неуспешната опсада на Виена а завршила со договорот од Карловци според кој биле вратени териториите кои комонвелтот ги изгубил во претходната војна. Овој конфликт бил последниот меѓу двете земји и го означувал падот на моќта не само на Османлиите туку и на комонвелтот кој никогаш повторно немал сила да се вклучи во внатрешните работи на некоја друга земја.
По неколкугодишниот мир, Османлиите ја нападнале Хабсбуршката монархија ставајќи ја Виена под опсада. Полскиот крал Јан Собиески успеал да пристигне со своите сили пред да падне градот и да ги победи Османлиите. Светата лига била иницирана од страна на папата каде членувале Светото Римско Царство, Венецијанската Република и Полско-литванската Државна Заедница, заедно со Царство Русија од 1686 година. Османлиите претрпиле два порази кај Мохач (1687) и кај Сента (1697). По крајот на виенската опсада, Јан Собиески влегол со своите сили во Молдавија на неколкупати но немал поголеми успеси. Последната битка се одвила кај Подхајци во 1698 г. каде Османлиите биле поразени. По една година Османлиите биле принудени да ја завршат војната со потпишување на договорот од Карловци според кој Подолија била вратена на комонвелтот.
Чашкино ливче

Чашкините ливчиња (|sepale) се наоѓаат на врвот на цветната ложа. Тие ги обвиткуваат другите делови на цветот во цветната пупка. Чашкините ливчиња ги штитат нежните, внатрешни делови на цветот: ги задржуваат спорите на габите и на бактериите на својата површина, ја одржуваат влажноста и го штитат цветот од инсекти. Обично се цврсти и зелени по боја. Сите чашкини ливчиња на цветот ја сочинуваат неговата чашка (|calyx).
Централна статистичка служба (Холандија)

Централна статистичка служба (|Centraal Bureau voor de Statistiek; ''CBS'') — холандски државен статистички завод, основан во 1899 година, која ги собира статистичките информации во и за Холандија. Спаѓа во рамките на холандската министерство за економски прашања и е сместена во Хаг и Херлен. Од 3 јануари 2004 година претставува независна и самостојна организација, односно квази владина институција.
Централната статистичка служба собира статистички информации, помеѓу другото, за:
* бројот на население,
* цените на мало и големо
* економскиот развој
* приходот по глава на жител и домаќинство
* стапката на невработеност
Службата изготвува програма за работа која мора да биде одобрена од Централната комисија за статистика. Оваа независна комисија мора да ја чува непристрасноста, независноста, квалитетот, важноста и непрекинатото делување на службата, според Законот за службата од 1996 година.
1 Поврзано
* Евростат
Парга

Парга (грчки: Πάργα) е град во Грција, во областа Епир. Парга припаѓа на округот Превеза во рамките на периферијата Епир. Денес Парга е прочуена како најпознато летувалиште на брегот на Епир. Во 2011, бројот на населението во општината изнесува 11.866, додека пак во самиот град населението е 2.415.
1 Географска положба
Парга се наоѓа во приморскиот дел на Епир, оддалечена околу 60 км југозападно од Јанина, главниот град на оваа област. Градот е сместен во мал залив на Јонското Море.
2 Население
На последните три пописи движењето на населението во Парга е следно:
Година, Град, Промена, Општина
1981, 1.892, -, -
1991, 1.699, -193/-10,20%, 3.569
2001, 2.022, +323/+19,00%, 3.846
3 Поврзано
* Превеза (округ)
* Епир (област)
Договор од Хамедан

Договорот од Хамедан — мировен договор потпишан во 1727 година преку кој завршила Отоманско-персиската војна (1722–1727).
Според договорот од 1727 година, Ашраф Хотаки го признал поразот и станал вазал на Османлиите, а кон територијата на Османлиите биле приклучени цел западен и северен Иран.
Муонио

Муонио (севернолапонски: Muoná) е село и општина во Финска. Се наоѓа во далечниот север на Финска над Северниот Поларник на западната граница на земјата, во областа на поранешната провинција Лапонија. Општината брои население од 2.369 (31 јануари 2014) и покрива површина од 2,038.15 квадратни километри од кои 133,91 км<sup>2</sup> е вода. Густината на населеност изнесува 1,24 жители на квадратен километар. Најблиски фински општини се Енонтекио, Китила и Колари; и на запад е шведската општина Пајала. На јужната страна на градот, постои пат кој преку мост се наоѓа над реката Муонио, поврзувајќи го селото со северната покраина Норботен во Шведска. Муонио е одлично место за истражување на многу нешта, посебно за зимски авантури, како санкање на снегот со специјални возила, набљудување на поларната светлина итн. Исто така, се наоѓа на автопатот Е-8 кој оди на север до Килписјерви.
Муонио е познат како општина со најдолга снежна сезона во Финска. Од таа причина има стручен колеџ за топ-скијање класа која привлекува крос-кантри скијачи од цела Финска.
Општината е еднојазична, каде се зборува фински јазик, за разлика од многу други погранични општини каде се зборува и шведски јазик.
1 Поврзано
*Лапонија
*Лапонци
*Северен Поларник
Ера на лалињата

Ерата на лалињата (21 јули 1718 - 28 септември 1730) е период од историјата на Османлиското Царство кој започнал по потпишувањето на договорот од Пожаревац до востанието на Патрона Халил.
Овој период бил релативно мирен за империјата која претежно започнала да се ориентира кон Европа. Во текот на овој период, на чело со Ахмед III и неговиот зет и голем везир Невшехирли Дамат Ибрахим Паша, империјата се обратила кон практикување на нови политики и програми кои довеле до основање на првата печатена османлиска преса и преведување на голем број на дела, како и до промовирање на трговијата и индустријата. Големиот везир главно се занимавал со подобрување на трговските односи и комерцијалните приходи на земјата, кое требало да придонесе до враќање на населението во градовите.
Периодот е наречен според бескрајниот број на лалиња кои биле одгледувани. Лалињата можеле да се најдат дури и во продавници за текстил. Во текот на овој период, уметноста, културата и архитектурата биле во подем. Архитектурата паднала под влијание на барокот од Европа. Класичен пример за ова е фонтаната на Ахмед III пред Топкапи-сарај која се состои од класични исламски елементи во европски барок стил. Империјата за првпат испратила свои амбасадори во Европа, во Истанбул била основана противпожарна единица.
Договор од Цариград (1736)

Договорот од Цариград — мировен договор потпишан во 1736 година преку кој завршила Отоманско-персиската војна (1730–1736).
Според кој Османлиите го признале Надер Шах како легитимен во Персија, Кавказ бил отстапен на Персија а на персиските верници им било овозможено да одат на аџилак во Мека, кој бил под османлиска власт. Во следните години Надер ја презел целосно контролата над Персиската империја и се прогласил за шах. Двете земји војувале уште еднаш под негово раководство (1743-4746) која војна завршила без победник. По неговата смрт Османлиите ја нападнале територијата на Кавказ и повторно ја зазеле.
Договор од Карловци

Договорот од Карловци бил склучен по крајот на Големата турска војна помеѓу Светата лига во чиј состав влегувале: Полско-литванската Државна Заедница, Хабсбуршката монархија, Венецијанската Република и Царство Русија од една страна и Отоманското Царство од друга страна. Договорот бил потпишан на 26 јануари 1699 година.
1 Територијални промени
Според договорот, Полско-литванската Државна Заедница ги добила земјите од десната страна на Украина заедно со Подолија и Каменец. Молдавија била вратена на Османлиите, а во составот останал и Банат. Најголеми придобивки имала Хабсбуршката монархија бидејќи ги добила Централна Унгарија, Трансилванија, областа меѓу реката Тиса и Дунав и голем дел од Славонија. Венеција пак ја добила Мореја, шест тврдини во Далмација и неколку острови во Грција.
Сточен Пазар (Прилеп)

1 Сточен Пазар (Прилепска населба)
"Сточен Пазар" е една од поновите населби во Прилеп и датира од 60-тите години на XX век.
Името "Сточен Пазар" го добива по поранешниот сточен пазар кој се наоѓал на местото на денешниот (царински терминал) и индустриската зона (Прилеп 2)
Оваа населба брои од 1200 до 1300 жители, или околу 380 куќи и се протега во делот помеѓу железничката пруга и градската река.
Населбата Сточен Пазар има само 4 (четири) улици со нивните краци.
* ул. Трајко Николоски (која се протега од ул. Александар Македонски до Крушевско Џаде)
* ул. Осоговска (која е најголема се протега низ средината на населбата)
* ул. Бистра Планина (се протега помеѓу ул. Осоговска и градската река)
* ул. Кордун (старо име - Карпошово Востание)(се протега помеѓу ул. Осоговска и железничката пруга)
Жителите во ова маало потекнуваат претежно од места помеѓу поранешна Општина Тополчани и поранешна Општина Витолиште, а како нај застапени се жителите на с.Бонче и с.Марул со околу 80% од вкупното население.
Договор од Пожаревац

Договорот од Пожаревац е договор кој бил потпишан во градот Пожаревац меѓу Османлиското Царство од една страна и Хабсбуршката монархија и Венецијанската Република од друга страна. Договорот бил потпишан на 21 јули 1711 година. Овој договор го означил крајот на Отоманско-венецијанската војна (1714–1718) и Отоманско-австриската војна (1716–1718).
Според договорот Османлиите изгубиле дел од Банат, Смедеревскиот санџак заедно со Белград и Северна Босна. Австрија со Белград управувала во следните 20 години. Од друга страна пак Османлиите го добиле Пелопонез и Крит.
1 Наводи
**
Цветна формула

Цветна формула е израз во кој деловите на цветот се означени со голема почетна буква со нивното латинско име:
* K (''kalix'') - чашка
* C (''corolla'') - венче
* P (''perigon'') - перигон
* A (''androeceum'') - андрецеум
* G (''gynoeceum'') - гинецеум
Други знаци кои се користат се:
* 0 - недостаток на одделни делови
* ~ - голем број на делови
* * - актиноморфен цвет
* % - зигоморфен цвет
Пример, цветната формула на шипинка е: * K5 C5 A~ G~ - цветот е актиноморфен, чашката е составена од 5 чашкини ливчиња, венчето е составено од 5 венечни ливчиња, андрецеумот се состои од голем број на прашници, гинецеумот се состои од голем број на плодни ливчиња.
Роберт Стамболџиев

Роберт Александар Петар Стамболџиев — австралиски фудбалер од македонска народност. Роден е на 26 октомври 1990 во Мелбурн, Австралија. Моментално игра во ФК Ники од Волос, Грција.
1 Kaриера
Кариерата ја започнал во австралиски Престон Лајенс, кој всушност е клуб на македонските иселеници во Австралија. Во 2009 година, тој се преселил во Европа и тоа во грчкиот гигант Панатинаикос, со кој станал првак на Грција во сезоната 2010/11. По две сезони се преселил во ФК Кавала, па Продефтики и Трасиволос.
Во 2012 година, Стамболџиев ја сменил Грција со Кипар, каде играл во дресот на Олимпијакос од Никозија. Во Кипар играл и за АЕК Куклија, а во овој преоден рок потпиша за Ники од Волос, со што направил враќање во Грција.
Стамболџиев имал 7 настапи и 2 гола за австралиската млада репрезентација.
2 Поврзано
*Македонска дијаспора
*Македонци во Австралија
Договор од Цариград (1724)

Договорот од Цариград или Руско-турскиот договор — мировен договор потпишан на 12 јуни 1724 година преку кој Руската Империја и Османлиското Царство се договориле за поделба на териториите на Персија.
Според договорот источните делови од реката Кура и Арас биле вклучени во составот на Русија, додека западните на Османлиското Царство.
Венторф кај Хамбург

Венторф кај Хамбург (|Wentorf bei Hamburg) — општина во округот Војводство Лауенбург, во Шлезвиг-Холштајн, Германија. Се наоѓа на реката Биле, околу 10 километри северозападно од Гестхахт и 20 километри источно од Хамбург.
Кон крајот на 1940-тите во општината се наоѓал голем камп за раселени лица, кои биле протерани од поранешните германски територии на исток.